text: Esbjerg Kommune strammer ryge-regler
  08 december 2015 kl. 09.34
  Rygning er fremover en privat sag for de ansatte i Esbjerg Kommune. Det betyder, at rygning ikke må finde sted i arbejdstiden undtagen i selvbetalte pauser.
  Økonomiudvalget i Esbjerg Kommune har mandag vedtaget de nye rygeregler, der fremover forbyder rygning i arbejdstiden. Det bliver dog fortsat muligt for de ansatte at få en smøg - men det skal ske i selvbetalte pauser og under en række betingelser, som du kan se nedenfor.
  De nye ryge-regler i Esbjerg Kommune:
  1. Rygning fremover defineres som en privat sag, hvilket vil sige, at rygning ikke må finde sted i arbejdstiden, medmindre der er tale om selvbetalte pauser.2. At rygepauser skal aftales med nærmeste leder.3. At ledernes pligter indskærpes, herunder at lederen kan fastsætte nærmere begrænsninger af hensyn til børn, syge og svagelige borgere.4. At rygning ikke sker i kommunens lokaler eller på kommunens matrikler, uanset ærinde, tidspunkt og tilknytning
  
  
  